’Any de la Misericòrdia en 2 minuts’

Mn. Daniel Turmo

4. Misericòrdia és consolació

En una ocasió estant en el despatx, va venir a visitar-me una persona a la qual acompanyo i em va dir el següent: mossèn, porto al damunt una creu de ferro; no de fusta sinó de ferro.

Llavors, jo vaig agafar la Paraula de Déu; la Segona Carta de Sant Pau als cristians de Corint, versets tres i quatre (2Co 1,3-4), què és una acció de gràcies amb la qual comença Pau, i vam llegir:

*Beneït sigui Déu, Pare de nostre Senyor Jesucrist, el Pare entranyable i Déu de tot consol, que ens consola en totes les nostres afliccions per tal que nosaltres puguem consolar els qui es troben en qualsevol aflicció, gràcies al consol amb què nosaltres mateixos som consolats per Déu.*

Tot seguit vam fer silenci i, jo li vaig dir: veus com Pau, també portava una creu de ferro.

Després vàrem mirar el capítol onze (2Co 11). Allí, Pau enumera una sèrie de patiments pel Crist: perills de falsos germans, fam, nuesa, persecucions..... I, vàrem continuar llegint el text:

*Déu és el Pare entranyable de les misericòrdies, ens conforta en les nostres afliccions*...... Per què? Perquè nosaltres, puguem també consolar de la mateixa manera, els qui passen alguna pena, després que estiguem consolats pel Senyor.

També vam poder veure amb aquesta persona (jo mateix ho vaig descobrir), què la Misericòrdia de Déu és palesa en una de les seves vessants, en la consolació. I que quan nosaltres estem passant per proves (en aquest cas la creu de ferro), Ell ja ha començat a consolar-nos per la seva misericòrdia, per tal que nosaltres siguem vehicle i canal de les consolacions envers els germans que estan patint necessitat.

Per tant vàrem adonar-nos-en, que la Misericòrdia de Déu, es manifesta en les afliccions, dificultats... i, és la penyora de Misericòrdia pel Cos de Crist que és l’Església.